**JUDr. Vladimír Urban, PhD., starosta obce Stankovany**

**POZVÁNKA**

Starosta obce Stankovany podľa § 12 ods. 1 zákona SNR č. 369/1990 Zb. o obecnom zriadení v znení neskorších predpisov zvoláva

Mimoriadne piate zasadnutie obecného zastupiteľstva v Stankovanoch, ktoré sa bude konať

**04.08.2022 /štvrtok/ o 17:00 hod.** v zasadačke OcÚ Stankovany

Program:

1. Otvorenie

2. Určenie zapisovateľa a overovateľov zápisnice

A./ Určenie a schválenie zapisovateľa, návrhovej komisie, overovateľov zápisnice

B./ Schválenie programu rokovania

3. Schválenie aktualizácie PHSR

4. Predloženie projektu na „Vybavenie počítačovej učebne základnej školy s materskou školou Stankovany“ a výšku spolufinancovania

5. Schválenie prenájmu pozemku na umiestnenie balíkového Z-Boxu

6. Schválenie o  výpožičke pozemku p.č. E-KN 2553 časť o výmere 15 m2.

7. Diskusia

8. Záver

JUDr. Vladimír Urban, PhD.

starosta obce, v. r.

**Materiály budú zaslané mailom:**

Zmluva o nájme pozemku na umiestnenie Z-Boxu

Zmluva o výpožičke pozemku p.č. E-KN 2553

Návrh na aktualizáciu PHSR

**Zápisnica a Uznesenia**

**Z mimoriadneho piateho zasadnutia Obecného zastupiteľstva Obce Stankovany**

**konaného dňa 04. augusta 2022**

Prítomní: podľa priloženej prezenčnej listiny

**Priebeh zasadania:**

**1. Otvorenie**

Zasadnutie obecného zastupiteľstva obce Stankovany otvoril o 17:00 hod. a viedol starosta obce JUDr. Vladimír Urban PhD., ktorý privítal prítomných poslancov Konštatoval, že zasadnutie je zvolané v súlade so zákonom č. 369/1990 Zb. o obecnom zriadení. Obecné zastupiteľstvo sa zišlo v počte 7 poslancov z celkového počtu 9 poslancov, takže OZ je uznášaniaschopné. Ospravedlnil Ing. Peter Tomaň a poslankyňu Mgr. Miroslava Polohovú Ivanovú.

**2. A./ Určenie a schválenie zapisovateľa, návrhovej komisie, overovateľov zápisnice**

**Overovatelia zápisnice**: Ján Lacko , Ján Chomist, Bohuslav Belko

**Návrhová komisia:** Vladimír Lacko, Mgr. Peter Lacko, Michal Straka

**Zapisovateľ:** JUDr. Vladimír Urban PhD.

Výsledok hlasovania:

Za: 7

JUDr. Peter Malcho, Mgr. Peter Lacko, Ján Chomist,, Michal Straka, Bohuslav Belko, Vladimír Lacko, Ján Lacko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**B./ Schválenie programu rokovania**

Starosta obce oboznámil prítomných s programom rokovania obecného zastupiteľstva podľa pozvánky.

1. Otvorenie

2. Určenie zapisovateľa a overovateľov zápisnice

A./ Určenie a schválenie zapisovateľa, návrhovej komisie, overovateľov zápisnice

B./ Schválenie programu rokovania

3. Schválenie aktualizácie PHSR

4. Predloženie projektu na „Vybavenie počítačovej učebne základnej školy s materskou školou Stankovany“ a výšku spolufinancovania

5. Schválenie zmluvy pre umiestnenie balíkového Z-Boxu

6. Schválenie o  výpožičke pozemku p.č. E-KN 2553 časť o výmere 15 m2.

7. Diskusia

8. Záver

Starosta obce navrhol doplniť program o bod Rôzne, ktorý chce vsunúť za bod 6. To znamená, že bod 7 by bol Rôzne, bod 8, Diskusia, bod 9 Záver.

**Uznesenie č.: 47/2022/05**

OZ obce Stankovany s c h v a ľ u j e program rokovania obecného zastupiteľstva s navrhnutými zmenami a doplnkami.

Výsledok hlasovania:

Za: 7

JUDr. Peter Malcho, Mgr. Peter Lacko, Ján Chomist,, Michal Straka, Bohuslav Belko, Vladimír Lacko, Ján Lacko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**Schválený program rokovania:**

1. Otvorenie

2. Určenie zapisovateľa a overovateľov zápisnice

A./ Určenie a schválenie zapisovateľa, návrhovej komisie, overovateľov zápisnice

B./ Schválenie programu rokovania

3. Schválenie aktualizácie PHSR

4. Predloženie projektu na „Vybavenie počítačovej učebne základnej školy s materskou školou Stankovany“ a výšku spolufinancovania

5. Schválenie zmluvy pre umiestnenie balíkového Z-Boxu

6. Schválenie o  výpožičke pozemku p.č. E-KN 2553 časť o výmere 15 m2.

7. Rôzne – rozdelenie nájmu od obchodnej spoločnosti Obecné lesy s.r.o. Stankovany.

8. Diskusia

9. Záver

**3. Schválenie aktualizácie PHSR na roky 2021 – 2025**

Starosta obce JUDr. Vladimír Urban PhD. oboznámil poslancov o potrebe aktualizovať PHSR na roky 2021 – 2025. MAS Dolný Liptov vyhlásil výzvu na predkladanie projektov na modernizáciu počítačového vybavenia základných škôl. Pretože naša škola je vybavená počítačovou technikou, ktorá je už stará a nevyhovuje podmienkam kvalitnej výučby, je potrebné na túto výzvu reagovať a z toho dôvodu je potrebné aktualizovať nasledovné články PHSR.

Strana 59 bod 2.1.1.1 – kde treba doplniť slová **výmena IT**

Strana 63 bod 2.1.1.1 – kde sa tiež dopĺňajú slová **výmena IT**

Strana 68 bod 2.1.1.1 – kde sa tiež dopĺňajú slová **výmena IT**

**Uznesenie č.: 48/2022/05**

OZ obce Stankovany b e r i e n a  v e d o m i e informáciu starostu obce o potrebe aktualizácie dokumentu PHSR na roky 2021 – 2025.

OZ obce Stankovany s c h v a ľ u j e zmenu a doplnenie Programu hospodárskeho a sociálneho rozvoja obce Stankovany na roky 2021 – 2025, a to nasledovne:

- v Programovej časti doplniť :

Strana 59 bod 2.1.1.1 – kde treba doplniť slová **výmena IT**

Strana 63 bod 2.1.1.1 – kde sa tiež dopĺňajú slová **výmena IT**

Strana 68 bod 2.1.1.1 – kde sa tiež dopĺňajú slová **výmena IT**

Výsledok hlasovania:

Za: 7

JUDr. Peter Malcho, Mgr. Peter Lacko, Ján Chomist,, Michal Straka, Bohuslav Belko, Vladimír Lacko, Ján Lacko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**4. Predloženie projektu na „Vybavenie počítačovej učebne základnej školy s materskou školou Stankovany“ a výšku spolufinancovania**

MAS Dolný Liptov vyhlásil výzvu na predkladanie projektov na modernizáciu počítačového vybavenia základných škôl. Pretože naša škola je vybavená počítačovou technikou, ktorá je už morálne zastaralá a nevyhovuje podmienkam kvalitnej výučby, je potrebné schváliť spracovanie projektu, výšku spolufinancovania a podobne.

Projekt k uvedenej výzve na odporučenie MAS Dolný Liptov spracuje Ing. Lívia Fojtíková, senior konzultant z firmy EUPC s.r.o., pobočka Žilina.

**Uznesenie č.: 49/2022/05**

Obecné zastupiteľstvo s c h v a ľ u j e predloženie ŽoPr v rámci výzvy IROP-CLLD-Q571-512-004

-        názov projektu: **Vybavenie počítačovej učebne Základnej školy s materskou školou Stankovany**

-        výšku spolufinancovania projektu zo strany žiadateľa vo výške 986,92 EUR

-        spolufinancovanie prípadných neoprávnených výdavkov

Výsledok hlasovania:

Za: 7

JUDr. Peter Malcho, Mgr. Peter Lacko, Ján Chomist,, Michal Straka, Bohuslav Belko, Vladimír Lacko, Ján Lacko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**5. Schválenie zmluvy pre umiestnenie balíkového Z-Boxu**

Starosta informoval, že vo viacerých obciach videl balíkové Z-Boxy, preto sa informoval o možnosti umiestnenia takéhoto balíkového Z-Boxu aj v našej obci. Po niekoľkých telefonátoch došlo k osobnému stretnutiu so zástupcom firmy Packeta Slovakia s.r.o. Bratislava – Petržalka a potom aj k následnej návšteve zástupcu uvedenej obchodnej spoločnosti v našej obci. Ponúkané miesta na umiestnenie Z-Boxu pri Obecnom úrade v Stankovanoch zástupca firmy zamietol, nakoľko Z-box má vlastné fotovoltaické články, ktoré kladú určité nároky na prístup slnečného svetla, aby Z-Box mohol vôbec fungovať. Po prehliadke viacerých verejných priestranstiev v obci, zástupca firmy navrhol umiestnenie Z-Boxu pred kultúrnym domom na spevnenej betónovej ploche parkoviska. Zároveň zaslal emailovou poštou návrh zmluvy pre umiestnenie Z-Boxu spolu s obrázkom, ako by to malo vypadať.

**Uznesenie č.: 50/2022/05**

Obecné zastupiteľstvo v Stankovanoch **prerokovalo** návrh na nakladanie s nehnuteľnosťou vo vlastníctve obce Stankovany a to

* Prenájom, časti pozemku registra E-KN parcelné číslo 160/2 zastavané plochy a nádvoria o celkovej výmere 253 m2 o výmere prenajatej, časti pozemku 0,98 m2, ktorý sa nachádza pri Kultúrnom dome v obci Stankovany na umiestnenie Z-Boxu, pre obchodnú spoločnosť Packeta Slovakia s.r.o., Kopčianska 3338/82A, 851 01 Bratislava – Mestská časť Petržalka za 1 eur ročne bez DPH..

**Schvaľuje**

Podľa § 9a ods. 9 písm. e) zákona č. 138/1991 Zb. o majetku obcí v znení neskorších predpisov **zámer** nájmu, alebo výpožičky nehnuteľností vo vlastníctve obce Stankovany a to:

* Časti pozemku registra E-KN parcelné číslo 160/2 zastavané plochy a nádvoria o celkovej výmere 253 m2 o výmere prenajatej časti pozemku 0,98 m2, ktorý sa nachádza pri Kultúrnom dome v obci Stankovany na umiestnenie Z-Boxu, pre obchodnú spoločnosť Packeta Slovakia s.r.o., Kopčianska 3338/82A, 851 01 Bratislava – Mestská časť Petržalka za 1 eur ročne.
* **Obecné zastupiteľstvo navrhuje posunúť Z-box viac k lavičkám, neinštalovať ho v strede parkoviska, alebo nájsť iný priestor.**
* Osobitný zreteľ je zrejmý v tom, že o umiestnenie Z-Boxu požiadala obec z dôvodu skvalitnenia doručovacích služieb balíkov občanom obce. Na umiestnení uvedeného zariadenia má obec záujem, bude slúžiť predovšetkým obyvateľom našej obce.

**Ukladá**

Ukladá obecnému úradu

* Zabezpečiť postup stanovený zákonom č. 138/1990 Zb. o majetku obcí v znení neskorších predpisov a zásad hospodárenia s majetkom obce Stankovany do 30. novembra 2022.

Výsledok hlasovania:

Za: 7

JUDr. Peter Malcho, Mgr. Peter Lacko, Ján Chomist,, Michal Straka, Bohuslav Belko, Vladimír Lacko, Ján Lacko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**6. Schválenie   výpožičky pozemku p. č. E-KN 2553 časť o výmere 15 m2.**

Starosta informoval, že ho navštívil zástupca oblastnej organizácie cestového ruchu REGION LIPTOV z Liptovského Mikuláša pán Medla a navrhol mu uzavrieť zmluvu o výpožičke na 15 m2 z pozemku E-KN 2553 trvalý trávnatý porast o celkovej výmere 1572712 m2, ktorý sa nachádza pri lesnej prístupovej ceste k osade Podšíp. Táto cesta je jednou z oficiálnych cykloturistických trás. Uvedená organizácia na vypožičanej časti pozemku chce umiestniť za účelom vytvorenia oddychového miesta drevený fotopoint, drevenú lavičku a stojan na bicykle.

Po prehliadke viacerých verejných priestranstiev v okolí uvedenej cyklotrasy zástupca firmy navrhol umiestnenie asi 200 až 250 m od vyústenia cesty na lúku, ktorá je pod osadou Podšíp na pravej strane v smere staničenia, to je v smere od Brezova, prípadne na ľavej strane v smere od osady Podšíp. Zároveň zaslal emailovou poštou návrh zmluvy o výpožičke pre umiestnenie uvedeného dreveného mobiliára spolu s obrázkom, ako by to malo vypadať.

**Uznesenie č.: 51/2022/05**

Obecné zastupiteľstvo v Stankovanoch **prerokovalo** návrh na nakladanie s nehnuteľnosťou vo vlastníctve obce Stankovany a to

* Návrh na výpožičku časti pozemku od oblastnej organizácie cestového ruchu REGION LIPTOV, Štúrova 1989/41,  Liptovský Mikuláš. Ide o časť pozemku registra E-KN parcelné číslo 2553 trvalé trávnaté porasty o celkovej výmere 1572712 m2 o výmere vypožičanej časti pozemku 15 m2, ktorý sa nachádza pri lesnej prístupovej ceste k osade Podšíp. Táto cesta je jednou z oficiálnych cykloturistických trás. Uvedená organizácia na vypožičanej časti pozemku chce umiestniť za účelom vytvorenia oddychového miesta drevený mobiliár, ktorý bude pozostávať z fotopointu,, drevenej lavičky a stojanu na bicykle.

**Schvaľuje** Podľa § 9a ods. 9 písm. e) zákona č. 138/1991 Zb. o majetku obcí v znení neskorších predpisov zámer nájmu, alebo nehnuteľností vo vlastníctve obce Stankovany a to:

* Časti pozemku registra E-KN parcelné číslo 2553 trvalé trávnaté porasty o celkovej výmere 1572712 m2 o výmere vypožičanej časti pozemku 15 m2 ktorý sa nachádza pri lesnej prístupovej ceste k osade Podšíp. Táto cesta je jednou z oficiálnych cykloturistických trás. Uvedená organizácia na vypožičanej časti pozemku chce umiestniť za účelom vytvorenia oddychového miesta drevený mobiliár, ktorý bude pozostávať z fotopointu,, drevenej lavičky a stojanu na bicykle.
* Osobitný zreteľ je zrejmý v tom, že bezodplatné umiestnenie dreveného mobiliára skultúrni a spropaguje obec a jej prírodné danosti. Je v záujme návštevníkov obce aj našich občanov, aby odpočívadlo na uvedenej ploche bolo umiestnené, obec má na tom záujem.

**Ukladá**  obecnému úradu

* Zabezpečiť postup stanovený zákonom č. 138/1990 Zb. o majetku obcí v znení neskorších predpisov a zásad hospodárenia s majetkom obce Stankovany do 30. novembra 2022.

Výsledok hlasovania:

Za: 7

JUDr. Peter Malcho, Mgr. Peter Lacko, Ján Chomist,, Michal Straka, Bohuslav Belko, Vladimír Lacko, Ján Lacko

Proti: 0

Zdržal sa: 0

Nehlasoval: 0

Neprítomní pri hlasovaní: 2

7. **Rôzne - Rozdelenie nájmu od obchodnej spoločnosti Obecné lesy s.r.o. Stankovany.**

Starosta informoval, že nájom od Obecných lesov s.r.o. Stankovany podľa schváleného dodatku č. 8 ku nájomnej zmluve už prišiel na účet obce. Pre obec je z toho na použitie na bežné výdavky, opravy a údržbu cca 30 000 eur. Starosta informoval o naliehavosti opraviť niektoré miestne komunikácie a chodník pre peších do Rojkova, ktoré nebolo možné opravovať, lebo v rozpočte obce na opravy nebolo dosť finančných prostriedkov. Uviedol, že vyzval na predloženie cenových ponúk viacej spoločností a najvýhodnejšie ponuky dali JK Rezostav s.r.o. Dolný Kubín, ktorý je ochotný vykonať opravy miestnych komunikácií za 19.514,40 € s DPH a obchodná spoločnosť  Riline s.r.o. Ružomberok, ktorá by bola ochotná vykonať opravy za cca 19.430,- € s DPH.

Starosta požiadal obecné zastupiteľstvo, aby sa zo sumy 30.000 € použilo 20.000,- € na opravy miestnych komunikácií nasledovne:

- Zarezanie asfaltu, asfaltovanie výtlkov a rozpadávajúceho sa krytu, výpravky cca 1400,- €

- Položenie asfaltu na križovatke miestnej komunikácie v Rojkove pri Váhu cca 3.300,- €

- Oprava miestnej komunikácie za kostolom cca 1660,- €

- Oprava miestnej komunikácie pri Váhu – poškodený kryt cca 1660,- €

- Oprava krytu chodníka pre peších pri hl. ceste I. tr. č. 18 cca 8250,- €

**Uznesenie č.: 52/2022/05**

OZ obce Stankovany b e r i e n a  v e d o m i e informáciu starostu obce o potrebe opráv a výspraviek poškodených živičných krytov jednotlivých miestnych cestných komunikácií.

OZ obce Stankovany s ch v a ľ u j e čiastku 20 tisíc eur na opravy miestnych komunikácií.

OZ obce Stankovany ukladá OcÚ pripraviť do budúceho zasadnutia OZ na schválenie rozpočtové opatrenie vo veci rozdelenia nájmu od Obecných lesov s.r.o. na opravy miestnych ciest vo výške 20.000,-€

Výsledok hlasovania:

Za: 7

JUDr. Peter Malcho, Mgr. Peter Lacko, Ján Chomist,, Michal Straka, Bohuslav Belko, Vladimír Lacko, Ján Lacko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**8. Diskusia**

Starosta obce umožnil diskutovať ku každému bodu programu.

Poslanec Bohuslav Belko otvoril tému Sociálny podnik Starosta ho informoval o postupe na spracovaní dokumentácie k založeniu tohto podniku. Požiadal poslancov o nahlásenie mien občanov, ktorí majú nejaké zdravotné diagnózy a mohli by pracovať v tomto podniku.

Poslanec Michal Straka sa informoval aké opatrenia sa budú robiť ohľadom výskytu medveďa hnedého, informovať sa u pána Haringa z Medvedieho tímu.

Poslanec pán Michal Straka mal pripomienky k hláseniu miestneho rozhlasu, aby sa nehlásilo na obed keď bijú zvony a čítať pomalšie, lebo vzhľadom na ozvenu je hlásenie v Rojkove nezrozumiteľné.

Žiadať o vyjadrenie ohľadom lesných pozemkov v Rojkove žiadať o vyjadrenie p. Hoždoru ohľadom očistenia pozemku od náletových drevín a ohľadom budúcnosti tohto pozemku.

Michal Straka požiadal o 15 m dlhý zdravý strom na obidvoch stranách dostatočne hrubý, kvôli oprave prameňa Zlá voda v Rojkove. Ďalej budú potrebovať dosky hrubé 4 cm z červeného smreka. Požiadať konateľa p. Hoždoru, aby ich pripravil v mesiaci september 2022.

JUDr. P. Malcho požaduje na stránke obce zverejniť informácie komu sa majú odovzdávať kandidátne listiny. Požiadal o zmenu poslaneckých obvodov.

Poslanec Michal Straka požiadal o prehliadku fotobunky na verejnom osvetlení, resp. o jej výmenu, lebo večer zasvecuje neskoro a ráno zháša neskoro.

Poslanec Bohuslav Belko požiadal o úpravu odtoku z kúpaliska Zlá voda.

Hosť Pavol Škuta požiadal predsedov komisií o príspevky do obecných novín – Stankovské zvesti. Ďalej požiadal poslancov, aby viacej vykonávali dozor na ihrisku, kvôli tomu, že tam deti robia neuveriteľný neporiadok. Starosta prisľúbil, že určí zamestnancov obce a aktivačných zamestnancov, ktorí tam budú robiť poriadok.

**Uznesenie č.: 53/2022/05**

OZ obce Stankovany b e r i e n a  v e d o m i e obsah diskusných príspevkov.

Výsledok hlasovania:

Za: 7

JUDr. Peter Malcho, Mgr. Peter Lacko, Ján Chomist,, Michal Straka, Bohuslav Belko, Vladimír Lacko, Ján Lacko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**5. Záver**

Starosta obce poďakoval všetkým prítomným za účasť, aktívny prístup, trpezlivosť a o 20:32 hod. rokovanie OZ ukončil.

V Stankovanoch, dňa 04.08.2022

Starosta obce: JUDr. Vladimír Urban PhD. .....................................

Zapísal: JUDr. Vladimír Urban PhD. ...................................

Overovatelia:

Ján Lacko ....................................

Bohuslav Belko ....................................

Ján Chomist ....................................

**Prílohy:** Pozvánka

Prezenčná listina

Zoznam pozvaných